Tekster til forestillingen

*DATA DATA - computerens historie* :

Forestillingsbeskrivelse:

Med musik, sang, dukker og en computerassistent som fortæller, tager Ditte og Stine publikum med på en rejse gennem computerens historie.

Mød familien der i hvert århundrede har et problem som der skal en opfindelse til at løse. En række opfindelser der fører til den computer vi har i dag.

Med nedslag i stenalderen og tallenes oprindelse, til den første regnemaskine fra 1600-tallet, videre til 1800-tallets pionerer Ada Lovelace og Charles Babbage, og derefter til 1940'ernes Alan Turing. Forbi en duel mellem Bill Gates og Steve Jobs i 1980’erne og Mark Zuckerberg i en søgen efter venskab i 00'erne, før de lander i nutidens verden af overvågning, TikTok og kunstig intelligens, hvor de vil lave en afslutningsdans.

Men lige da Ditte og Stine tror, at forestillingen er ved at slutte, overtager deres computerassistent – en robot – styringen af forestillingen og afslører en alternativ slutning, skabt af algoritmer.

Om forestillingen + teaser tekster:

Data Data – Computerens historie er en familieforestilling der taler ned i vores aktuelle samtid. Computeren har for evigt revolutioneret menneskets måde at leve på. Dette forholder forestillingen sig til både gennem naturvidenskabelige og tekniske aspekter samt historiske, samfundsmæssige og filosofiske overvejelser.

I løbet af få generationer har computeren indtaget verden. Og om du vil det eller ej, er du faktisk super afhængig af den. Men ved du i virkeligheden, hvad den er i stand til? Hvordan den opstod? Hvordan den fungerer?

Bedstemor kan huske tiden inden. Far sukker nostalgisk, hvis nogen siger: "Commodore 64” og barnet er vokset op med sut -og Ipad. Computeren har i løbet af få generationer indtaget vores verden. Den er et uundværligt værktøj i den digitale virkelighed, vi befinder os i. Og vi er afhængige af den, både kollektivt og individuelt. Men forstår vi egentlig hvad den er for en? Denne super regnemaskine, som vi hele tiden bruger?

Med vejledning fra computereksperter og -professorer har Teater Fantast skabt en en musikalsk, informativ og underholdende forestilling for hele familien. Tag med os på en rejse gennem computerens historie, hvor vi lover data, digitale dimser og dutter. Menneske, maskine og matematik. Grin, gråd og gigabyte.

DATA DATA -computerens historie er støttet af Novo Nordisk fonden og skabt i samarbejde med Science & Cocktails.

DATA DATA er en forestilling for hele familien -både børn, teenagere og voksne.

Ved familieforestillinger er minimumsalder 8 år.

Som skoleforestilling anbefaler vi den fra 3.klasse og op.

OBS: Links til trailer, anmeldelser og undervisningsmateriale finde på:

www.teaterfantast.dk/data-data/